Крагујевац је у два наврата крајем XVI и у првој половини XVII века потпадао под аустријску и турску власт. Прво је то било за време Великог турског рата 1689–1690. године када су Турци били протерани до Скопља, али су убрзо поново повратили изгубљено. Други пут након Аустријско-турског рата (1716—1718), када су Пожаревачким миром ови крајеви потпали под Аустријску власт. Аустријанци су на подручју северне средишње Србије образовали Краљевину Србију која је трајала до 1739. године. Крагујевац је у том периоду био претворен у војно утврђење са јаком војничком посадом. За време аустријске владавине, 1725. у Крагујевцу су званично забележени први икада случајеви вампиризма у свету, након чега је српска реч вампир доспела у немачки а из њега и у друге светске језике.